**KUULUTUS**

**VAASAN VESI -LIIKELAITOKSEN TOIMINTA-ALUEEN PÄIVITTÄMISESTÄ**

Vaasan Vesi -liikelaitos on esittänyt kaupungin hyväksyttäväksi vesihuoltolaitoksen toiminta-alueen. Vesihuoltolain 8 §:n mukaan kunta hyväksyy vesihuoltolaitoksen toiminta-alueen ja tarvittaessa muuttaa hyväksyttyä toiminta-aluetta vesihuollosta huolehtimiseen soveltuvan laitoksen esityksestä tai, jos laitos ei tällaista esitystä ole tehnyt, laitosta kuultuaan. Ennen toiminta-alueen hyväksymistä tai muuttamista asiasta on tiedotettava riittävässä laajuudessa sekä varattava valvontaviranomaisille mahdollisuus antaa lausunto ja alueen kiinteistöjen omistajille ja haltijoille tilaisuus tulla kuulluiksi.

Toiminta-alueeseen liittyvät kartat ja asiakirjat ovat yleisesti nähtävänä 5.2.2024 – 5.3.2024 välisenä aikana sähköisenä [www.vaasa.fi](http://www.vaasa.fi) ja [www.vaasanvesi.fi/ajankohtaista](http://www.vaasanvesi.fi/ajankohtaista)

Vaasan kaupunki varaa toiminta-alueen kiinteistöjen omistajille ja haltijoille vesihuoltolain (681/2014) 8 §:n mukaisen tilaisuuden tulla kuulluksi ennen toiminta-alueen hyväksymisestä päättämistä.

Kiinteistön omistajan tai haltijan mahdollinen lausunto toiminta-alueeseen liittyen tulee toimittaa kirjallisena viimeistään 5. maaliskuuta 2024 osoitteeseen Vaasan kaupunginkirjaamo, PL 3 (Vaasanpuistikko 10), 65101 Vaasatai [kirjaamo@vaasa.fi](mailto:kirjaamo@vaasa.fi). Lausunnossa on mainittava diaarinumero VAASA/1703/14.05.00/2023 koskien Vaasan Veden toiminta-alueen päivitystä.

Lisätietoja antavat toimistoinsinööri Anniina Latva-Ranta ([anniina.latva-ranta@vaasa.fi](mailto:anniina.latva-ranta@vaasa.fi) p. (06) 325 4155) ja verkostopäällikkö Jari Jantunen ([jari.jantunen@vaasa.fi](mailto:jari.jantunen@vaasa.fi) p. (06) 325 4173).